| Alejandro Marque Porto |
| --- |
| Información persoal |
| Nacemento | 23 de outubro de 1981 ((40 anos)) A Estrada |
| Disciplina | Ciclismo en ruta |
| Equipo |
| **Último equipo** | {{{equipo}}} |
| Equipo(s) Pro |
| {{{anos\_pro}}} | {{{equipos\_pro}}} |

**Alejandro Marque Porto**, nado na Estrada o 23 de outubro de 1981, é un ciclista profesional galego. Dende 2017 corre no equipo portugués Atum General–Tavira–Maria Nova Hotel.

Traxectoria
-----------

Debutou coma profesional en 2004, e desenvolveu toda a súa carreira deportiva profesional en equipos portugueses de categoría Continental. A súa primeira vitoria profesional foi en 2009, no GP Costa Azul. No 2012 acadou a primeira etapa da Volta a Asturias tras estar escapado gran parte da etapa. Esa tempada foi terceiro no campionato de España contra o reloxo e tamén gañou a crono da Volta a Portugal e a 4ª Etapa do GP Abimota. O seu maior logro é o triunfo na Volta a Portugal 2013, onde se vestiu de amarelo a falta dunha xornada, gañando novamente a contra o reloxo e impoñéndose sobre o seu compañeiro de equipo Gustavo César Veloso por só 4 segundos.

A súa boa actuación en Portugal, fixo que de cara á tempada 2014 se confirmase a súa fichaxe polo Movistar Team. Porén o 13 de decembro de 2013 saíu á luz un resultado anómalo por betametasona nun control antidopaxe durante a Volta a Portugal. Debido a isto, o Team Movistar, non fixo efectivo o contrato asinado posto que había unha cláusula pola que o ciclista tiña que asegurar que chegaba o equipo sen ningún tipo de problemas no referente a dopaxe e no caso de que os houbese, o contrato deixaría de ter valor inmediatamente. Ese mesmo día o ciclista deu as súas explicacións primeiro nun comunicado e máis tarde nunha rolda de prensa, onde manifestou que debido a unha lesión no xeonllo fora infiltrado para poder correr a carreira e que tanto os médicos como a UCI estaban ó tanto da situación.

Palmarés
--------

**2009**

* 1 etapa do Gran Premio Crédito Agrícola da Costa Azul

**2012**

* 1 etapa da Volta a Asturias
* 3º no Campionato de España contra o reloxo
* 1 etapa da Volta a Portugal

**2013**

* Volta a Portugal, máis 1 etapa

Equipos
-------

* Carvalhelhos-Boavista (2004-2005)
* Imoholding-Loule Jardim Hotel (2006)
* Madeinox-BRIC-Loule (2007)
* Palmeiras Resort (2008-2010)
	+ *Palmeiras Resort-Tavira* (2008)
	+ *Palmeiras Resort-Prio* (2009-2010)
* Onda (2011)
* Carmin-Prio (2012)
* OFM-Quinta da Lixa (2013-)

Notas
-----

1. ↑  "Alejandro Marque se impone en una loca primera etapa", artigo en *As*, 27 de abril de 2012 *(en castelán)*.
2. ↑  "Alejandro Marque sucede a David Blanco en la Vuelta a Portugal", artigo en *Abc*, 18 de agosto de 2013 *(en castelán)*.
3. ↑  "El ganador de la Vuelta a Portugal firma con Movistar Team", artigo en biciciclismo.com *(en castelán)*.
4. ↑  Resultado anómalo del ganador de la Vuelta a Portugal
5. ↑  Movistar Team: "Alejandro Marque no formará parte del equipo"
6. ↑  Alex Marque: "No hay ningún engaño en mi uso de la betametasona" biciciclismo.com

Véxase tamén
------------

### Ligazóns externas

* 
* Ficha de Alejandro Marque (cqranking.com)
* Ficha de Alejandro Marque (sitiodeciclismo.net)

|  |  |
| --- | --- |
| Control de autoridades | 
* Wd: Q1997061
* CyclingArchives: 10624
* ProCyclingStats: 138150

 |